चांदी में तेज गिरावट, 54000 से नीचे पहुंची  
एमसीएक्स पर चांदी 54000 रुपये से नीचे आ गई है। वहीं मुंबई और दिल्ली की मंडियो में भी इसकी कीमतों में गिरावट दिखी।
चांदी में तेज गिरावट आई है। एमसीएक्स पर चांदी 54000 रुपये से नीचे आ गई है। वहीं मुंबई और दिल्ली की मंडियो में भी इसकी कीमतों में गिरावट दिखी। जानकारों के मुताबिक विदेशी बाज़ार में आई गिरावट का असर घरेलू बाज़ारों पर भी पड़ रहा है।   एशियाई बाज़ार में चांदी के दामों में आई गिरावट के चलते चांदी में सट्टा लगाने वाले अब बाजार में बिकवाली करते दिखे। ज़ाहिर है चांदी में निवेश घटने का असर भारतीय बाज़ार पर भी हो रहा है। भारतीय वायदा बाज़ार में चांदी एक बार फिर 54000 रुपये किलो के नीचे पहुंच गई है। ग़ौर करने की बात है कि कीमतें तब गिरी हैं जब शादियों का मौसम जारी है।